“2Atrevidos TRASvestidos” posarà la nota musical a la nit del 10 d’agost
2025-07-24

La nit del 10 d’agost serà la del musical a Burjassot. Posats per complet en les festes en honor al seu patró, Sant Roc, les veïnes i els veïns del municipi tindran l’oportunitat de gaudir, des de les 23.30 hores en la Plaça de l’Ajuntament, de l’espectacle “2Atrevidos TRASvestidos” que arriba de la mà de Sagitari Produccions.

L’espectacle, patrocinat per la regidoria de Festes, dirigida per Manuel Pérez Menero, comptant amb la col·laboració de la Clavaria de Sant Roc 2018, està protagonitzat per Arturo Sebastià Vidal i JuanKi Sánchez Fernández, encapçalant un cartell format per 20 artistes sobre l’escenari.

Amb una extraordinària posada en escena, compta amb una gran aposta visual tant en escenografia com en vestuari i una banda sonora que reuneix èxits i referents dels diferents gèneres musicals de l’actualitat.

“2Atrevidos TRASvestidos” fa reflexionar a l’espectador sobre la importància de cadascuna de les accions que es duen a terme i l’efecte que causen en el futur, així com la importància de ser conseqüents amb la forma de ser i de sentir, convertint-se en un cant a la tolerància i l’amistat.